[{"text_idx": "#000001", "text": "La 15-a de au\u0306gusto c\u0302i-jare estas la 69-a datreveno de la kapitulaco de la japanaj agresantoj en la Dua Mondmilito. Pro tio, ke la dekstrema japana registaro gvidata de Abe Shinzo lastatempe nuligis malpermeson je la rajto pri la kolektiva memdefendo kaj mildigis limigojn de la armila eksportado, la datreveno de la japana kapitulaco ricevas pli grandan atenton de la mondo. Oni volas scii, c\u0302u estos limoj antau\u0306 la vojo de Japanio por restarigi militarismon kaj c\u0302u la formig\u0302intaj kondic\u0302oj por la paca kaj stabila disvolvig\u0302o en Azio estos detruita de la japanaj dekstremaj elementoj."}, {"text_idx": "#000002", "text": "Sur c\u0302i tiu fono estas necese, ke la internacia socio tutflanke kontrolu la praktikadon de la Deklaracio de Postdam kaj postulu de Japanio realigon de ankorau\u0306 neplenumitaj artikoloj por gardi la au\u0306toritaton de la deklaracio kiel la internacia dokumento, kiu urg\u0302is la kapitulacon de Japanio kaj kreis la novan ordon de la internacia politiko post la Dua Mondmilito."}, {"text_idx": "#000003", "text": "Paco estas malfacile akirebla, c\u0302iuj homoj devas g\u0302in atente gardi. Oponi la japanan militarismon estas por paco, kaj devigi Japanion tutflanke plenumi la artikolojn de la deklaracio same estas por paco. La deklaracio estas kondensig\u0302o de la plej gravaj sukcesaj fruktoj de la kontrau\u0306fas\u0302ista milito de la homaro, sur g\u0302i estas la flamo de justeco kaj memevidenta vero, g\u0302i akordas kun la evolua direkto de la homa civilizacio. Profunda kaj granda signifo kus\u0302as en tio, ke oni gardu la justan enhavon de la deklaracio kaj aliaj internaciaj dokumentoj, kaj defendu gravajn fruktojn malfacile akiritajn dum la kontrau\u0306fas\u0302ista milito de la mondo."}, {"text_idx": "#000004", "text": "Sed hodiau\u0306, 69 jarojn poste, la internacia socio vidas nur, ke la japanaj dekstremuloj senbride surtretas la deklaracion kaj surtretas la klopodojn de la homaro kaj g\u0302ian sindevontigon por la gardado de la monda paco."}, {"text_idx": "#000005", "text": "Lau\u0306 la 8-a artikolo de la deklaracio, \"la kondic\u0302oj de la Deklaracio de Cairo estu plenumitaj, kaj la suvereneco de Japanio estu limigita al la insuloj de Honshu, Hokkaido, Kyushu, Shikoku kaj aliaj malgrandaj insuloj fiksataj de ni.\""}, {"text_idx": "#000006", "text": "Kiam la japana registaro kapitulacis, g\u0302i klare esprimis siajn akcepton kaj agnoskon de la Deklaracio de Postdam. Do tio signifas, ke la deklaracio havas la forton devontigi la japanan registaron realigi la faritajn promesojn. Tio plue montras, ke la insularo Diaoyu ne estas la teritorio de Japanio, kaj ke la provoko fare de Japanio sur la insularo estas serioza atenco kontrau\u0306 la Deklaracio de Postdam."}, {"text_idx": "#000007", "text": "La firmeco de la c\u0302ina popolo en defendo de la teritoria suvereneco kaj en gardo de la monda paco estas neniam skuebla. La c\u0302ina registaro jam multfoje rebatis la japanajn atencojn al la suvereneco de C\u0302inio."}, {"text_idx": "#000008", "text": "Sed por gardi la mondan pacon kaj la respekton al la deklaracio necesas komuna kunlaboro de la \"granda internacia familio\". Frontante la kontrau\u0306pacajn agojn de la japana registaro, estas necese ke la internacia socio reanoncu ke Japanio devas agi lau\u0306 la postmilitaj internaciaj juro kaj ordo starigitaj de la deklaracioj de Postdam kaj de Cairo, kaj urg\u0302u Japanion korekti siajn erarojn."}, {"text_idx": "#000009", "text": "C\u0302i-flanke, Usono devas konsciig\u0302i pri la fakto, ke g\u0302uste pro g\u0302ia kompromisema politiko la nuna japana registaro tiel sovag\u0302e agas kontrau\u0306 la internaciaj deklaracioj. Por lau\u0306vole bridi la pacan levig\u0302on de C\u0302inio, Usono ec\u0302 ne hezitas domag\u0302i la dokumentojn ellaboritajn de si mem kaj kurag\u0302igas Japanion fari provokojn kontrau\u0306 C\u0302inio. Usono kaj aliaj kelkaj eu\u0306ropaj landoj ec\u0302 partoprenas en la evoluigo de armiloj fare de Japanio kaj importas armilojn faritajn de g\u0302i por helpi la restarigon de militarismo en la lando."}, {"text_idx": "#000010", "text": "Se oni retrorigardas la historion de la pasintaj cent jaroj, C\u0302inio neniam kau\u0306zis damag\u0302on al la monda paco, sed kontraste Japanio aktive partoprenis en la du mondmilitoj. La sola ekstera atako sur la teritorio de Usono estis farita de Japanio, tion la usona popolo ne devas forgesi. Pro tio estas malg\u0302ustaj la agoj de Usono, kiu utiligas siajn kompromisojn kun Japanio kiel rimedo por bridi C\u0302inion. La internacia socio devas unuig\u0302i, teni al si atenton kontrau\u0306 la dekstrema japana registaro kiu senhalte tordas la historiajn faktojn, kaj kritiki au\u0306 korekti la surtretadon fare de Japanio al la Deklaracio de Postdam."}, {"text_idx": "#000011", "text": "La monda paco bezonas komunan gardadon fare de la internacia socio, c\u0302iuj pacamaj homoj havas respondecon oponi la agojn de Abe kontrau\u0306 la deklaracio kaj la farojn pacon minacantajn de la japana registaro, kiu c\u0302iam beligas sian agresan militon kaj intence fortigas sian armeon. Defendi la au\u0306toritaton de la Deklaracio de Postdam estas g\u0302uste gardi la pacon de la mondo."}]